Document ID: 32005R1008

KOMISSION ASETUS (EY) N:o 1008/2005,
annettu 30 päivänä kesäkuuta 2005,
neuvoston asetuksen (EY) N:o 1255/1999 soveltamista koskevista yksityiskohtaisista säännöistä voin ja kerman markkinoiden interventiotoimenpiteiden osalta annetun asetuksen (EY) N:o 2771/1999 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999 (1) ja erityisesti sen 10 artiklan,
sekä katsoo seuraavaa:
(1)
Komission asetuksessa (EY) N:o 2771/1999 (2) säädetään interventiojärjestelmästä, joka koskee voin ostoa vahvistetuin hinnoin.
(2)
Asetuksen (EY) N:o 1255/1999 4 artiklan 1 kohdassa säädetään voin interventiohintojen alennuksista. Sen vuoksi on tarpeen täsmentää interventiohinta, jota käytetään ostohinnan laskemiseksi interventiohinnan muuttuessa.
(3)
Asetus (EY) N:o 2771/1999 olisi sen vuoksi muutettava vastaavasti.
(4)
Tässä asetuksessa säädetyt toimenpiteet ovat maito- ja maitotuotealan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (EY) N:o 2771/1999 2 artiklan 1 kohtaan alakohta seuraavasti:
”Ostohinnan laskemiseksi käytettävä interventiohinta on voin valmistuspäivänä voimassa oleva hinta.”
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä heinäkuuta 2005.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä kesäkuuta 2005.

Labels: 2
17